Stefan Löfven

Šelas Stefanas Liovenas (; g. 1957 m. liepos 21 d. Stokholme) – švedų politikas, profsąjungų veikėjas, Švedijos socialdemokratų partijos pirmininkas (nuo 2012 m. sausio mėn.). 2014 m. spalio 3 d. paskirtas Švedijos ministru pirmininku.

 Biografija 
Kai Stefanas Liovenas buvo 9 mėn. amžiaus, jį vieniša mama atidavė į vaikų namus, nes negalėjo išlaikyti dvynių berniukų. Vėliau jį auginti paėmė kita šeima. 1976–1977 m. atliko karinę tarnybą Švedijos oro pajėgose. Po gimnazijos baigęs kursus dirbo suvirintoju gamykloje Ernšioldsvike. Buvo įstojęs į Umeo socialinių mokslų institutą, bet po pusantrų metų buvo pašalintas.

Dirbdamas gamykloje aktyviai dalyvavo profsąjungų veikloje. 1995 m. tapo Švedijos metalistų sąjungos ombudsmenu, 2001 m. išrinktas šios sąjungos vicepirmininku, o 2005 m. – atkurtos metalurgų profsąjungos IF Metall pirmininku.

2006 m. Stefanas Liovenas išrinktas Švedijos socialdemokratų partijos vykdomojo komiteto nariu, o 2012 m. sausio mėn. – šios partijos pirmininku. Prioritetine sritimi paskelbė partijos pramoninę ir inovacijų politiką.

2014 m. Europos Parlamento rinkimuose jo vadovaujama partija surinko 24,19 % rinkėjų balsų ir iškovojo penkis mandatus iš 20-ties (vienu mažiau, nei turėjo). 2014 m. rugsėjo 14 d. vykusiuose Riksdago (Švedijos parlamento) rinkimuose socialdemokratai nugalėjo, gavę 1 932 711 balsų (31 %) ir iškovojo 113 iš 349 mandatų (vienu daugiau, nei 2010 m. rinkimuose). Kartu su Žaliųjų partija suformuotos vyriausybės vadovu Stefanas Liovenas paskirtas spalio 2 d.CV Stefan Löfven  (ŠSDDP inf.)

2021 m. birželio 21 d. S. Lioveno vadovaujama mažumos vyriausybė parlamente pralaimėjo balsavimą dėl pasitikėjimo.„Swedish government toppled in no confidence vote“. BBC, 2021-06-21. Nuoroda tikrinta 2021-06-21.

Netrukus po paskyrimo, spalio 21 d. Stefanas Liovenas lankėsi Lietuvoje.Į Lietuvą atvyksta Švedijos premjeras (DELFi inf.)

 Nuorodos 
 Švedijos vyriausybės tinklapis 

 Šaltiniai 

Kategorija:Švedijos ministrai pirmininkai
Kategorija:Švedijos parlamento nariai
Kategorija:Profsąjungų aktyvistai